**Ժողովածուների տպագրության կարգ**

1. ՎՊՄԻ-ի գիտական ժողովածուն կամ ժողովածուները հրատարակվում են տարին մեկ անգամ:
2. Տարվա սկզբին ռեկտորի հրամանով ձևավորվում է ժողովածուի խմբագրական խորհուրդ, որի կազմում ընդգրկվում են համապատասխան ոլորտի գիտության դոկտորներ: Խորհրդի անդամներից մեկը առաջադրվում է որպես պատասխանատու խմբագիր:
3. Պատասխանատու խմբագիրը հավաքում է ժողովածուի նյութերը, ստուգում է դրանց համապատասխանությունը առաջադրված տեխնիկական չափանիշներին (հավելված 2), ներկայացնում է գրախոսման, կարող է ուղարկել նաև արտաքին գրախոսման: Մերժված աշխատանքները վերադարձվում են հեղինակին` համապատասխան գրավոր հիմնավորումներով:
4. Խմբագրական խորհուրդը կազմակերպում է նյութերի հավաքման աշխատանքները, վերահսկում է որոշումների կատարման ընթացքը, լսում է խմբագրական խորհրդի անդամների և պատասխանատու խմբագրի հաշվետվությունները, որոշումներ է կայացնում ներկայացված նյութերի տպագրության կամ տպագրությունը մերժելու վերաբերյալ: Խմբագրական խորհրդի նիստերի պարբերականությունը որոշում է խարհուրդը: Խորհրդի նիստերին անհրաժեշտության դեպքում կարող են հրավիրվել նաև հոդվածների հեղինակները:
5. Խորհուրդը պատասխանատվություն է կրում գիտաժողովի նյութերի գրախոսման, ակադեմիական ազնվության սկզբունքների պահպանման, տպագրության համար:
6. Եթե առանց սկզբնաղբյուրները նշելու այլ հեղինակներից օգտագործվել են որոշակի դրույթներ և նյութեր, խորհուրդը մերժում է հոդվածի տպագրությունը:
7. Խորհրդի որոշումները կայացվում են ձայների պարզ մեծամասնությամբ: Նիստերն արձանագրվում են:
8. Նյութերը հավաքվում են տարվա ընթացքում` մինչև սեպտեմբերի 20-ը:
9. Խորհուրդը մինչև հոկտեմբերի 20-ը որոշում է կայացնում նյութերի տպագրման վերաբերյալ ու դրանք տրամադրում է խմբագրությանը: Խմբագրությանն են տրամադրվում և այնտեղ պահվում հոդվածների բնօրինակները, գրախոսականները, նիստերի արձանագրությունները: